REPUBLIKA HRVATSKA

OSNOVNA ŠKOLA HRVATSKI LESKOVAC

HRVATSKI LESKOVAC, PILINKA 2

KLASA: 007-04/23-02/03

URBROJ: 251-724/01-23-14

Hrvatski Leskovac, 25.9.2023. godine

**ZAKLJUČCI**

s desete sjednice Školskog odbora OŠ Hrvatski Leskovac

održane 25. rujna 2023.

Nazočni članovi:

Kristina Puklin, predstavnica Učiteljskog vijeća i predsjednica Školskog odbora

Milan Pleša, predstavnik Učiteljskog vijeća i zamjenik predsjednice Školskog odbora

Eva Pokrivač, predstavnica Radničkog vijeća

Ivona Čuturić, predstavnica roditelja

Odsutni članovi:

do dana sjednice osnivač nije imenovao svoje predstavnike

Predsjednica utvrđuje kvorum te predlaže dnevni red iz poziva na sjednicu, koji se jednoglasno prihvaća te napominje kako je sjednica sazvana hitno iz razloga što je izborni postupak u tijeku, dokumentacija još nije poslana Ministarstvu znanosti i obrazovanja te je potrebno utvrditi daljnje radnje radi zaprimljene prijave nepravilnosti.

**Ad 1.** Zapisnik s prethodne sjednice je jednoglasno usvojen.

**Ad 2.** Članovi jednoglasno usvajaju Poslovnik o radu Učiteljskog vijeća i Razrednih vijeća te Poslovnik o radu Vijeća roditelja.

**Ad 3.** Predsjednica dalje obavještava članove kako je od Povjerljive osobe u skladu sa Zakonom o zaštiti prijavitelja nepravilnosti zaprimila prijavu o nepravilnostima na izborima za ravnatelja OŠ Hrvatski Leskovac, u kojoj se navodi da je povrijeđen Statut OŠ Hrvatski Leskovac na način što kandidati nisu predstavili program rada za mandatno razdoblje, koji su priložili prijavi na natječaj.

Predsjednica Školskog odbora zatim otvara raspravu s prisutnima po pitanju predstavljenog programa na sjednicama.

Školski odbor jednoglasno zaključuje da kandidati nisu predstavili program rada kako je utvrđeno Statutom i u tekstu natječaja te stoga donosi odluku da se Odluka o imenovanju Davora Kovačića ravnateljem OŠ Hrvatski Leskovac od 20.9.2023. stavlja izvan snage i da će se natječaj za imenovanje ravnatelja OŠ Hrvatski Leskovac ponoviti.

Predsjednica zaključuje sjednicu u 13:00h.

Predsjednica Školskog odbora Zapisničarka

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Kristina Puklin Kristina Puklin